钦定古今图书集成/明伦汇编/家范典/第046卷 > 《增韵》 > 《郊特牲》
## 钦定古今图书集成/明伦汇编/家范典/第046卷 > 《增韵》 > 《郊特牲》

适子冠于阼，以著代也。醮于客位，加有成也。三加弥
尊，喻其志也。冠而字之，敬其名也。

〈陈注〉著代，显其为主人之次也。酌而无酬酢曰醮。客位在户牖之间。“加有成”，加礼于有成之人也。三加，始冠缁布冠，次加皮弁，次又加爵弁也。喻其志者，使其知广充志意，以称尊服也。此适子之礼。若庶子则冠于房户外南面，醮亦户外也。